CELEX: 52010XX1223(03)
Language: mt
Date: 2010-10-04 00:00:00
Title: Id-Deċiżjoni Nru 717 tal- 4 ta’ Ottubru 2010 li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali – riżorsi naturali ta' taħt l-art kif imfisser fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil- “Blokk 1 Novi Pazar” , li jinsab fil-provinċji ta' Razgrad, Silistra, Dobrich, Shumen u Varna, u li tħabbar li l-awtorizzazzjoni se tingħata abbażi ta' proċedura kompetittiva

23.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 352/16
            
         ID-DEĊIŻJONI Nru 717
   tal-4 ta’ Ottubru 2010
   li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali – riżorsi naturali ta' taħt l-art kif imfisser fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-“Blokk 1 Novi Pazar”, li jinsab fil-provinċji ta' Razgrad, Silistra, Dobrich, Shumen u Varna, u li tħabbar li l-awtorizzazzjoni se tingħata abbażi ta' proċedura kompetittiva
   2010/C 352/15
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont l-Artikolu 5(2), l-Artikolu 42(1)(1) u l-Artikolu 44(3) tal-Att dwar ir-Riżorsi Naturali ta' Taħt l-Art, u b’kunsiderazzjoni għall-Artikolu 4(2)(16) u t-Taqsima 1(24a) tal-Att dwar l-Enerġija,
   IL-KUNSILL TAL-MINISTRI IDDEĊIEDA KIF ĠEJ:
   
               1.
            
            
               Għandha tinfetaħ proċedura għall-għoti tal-awtorizzazzjoni għat-tiftix u l-esplorazzjoni taż-żejt mhux raffinat u l-gass naturali fil-“Blokk 1 Novi Pazar”, li jinsab fil-provinċji ta' Razgrad, Silistra, Dobrich, Shumen u Varna, li jkopri erja ta' 4 398 km2 delimitati bil-koordinati 1 sa 12 kif imsemmi fl-Anness.
            
         
               2.
            
            
               L-awtorizzazzjoni msemmija fil-punt 1 għandha tingħata abbażi ta' proċedura kompetittiva.
            
         
               3.
            
            
               Il-perjodu ta' awtorizzazzjoni għat-tiftix u l-esplorazzjoni għandu jiġi ffissat għal ħames snin mid-data li fiha jidħol fis-seħħ il-ftehim dwar it-tiftix u l-esplorazzjoni, bi dritt li dan il-perjodu jiġi estiż skont l-Artikolu 31(3) tal-Att dwar ir-Riżorsi Naturali ta' Taħt l-Art.
            
         
               4.
            
            
               Ix-xiri tal-fajl tal-proċedura kompetittiva jagħlaq fil-17:00 fil-120 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               5.
            
            
               Il-perjodu li fih wieħed jista' jressaq l-applikazzjonijiet biex jieħu sehem fil-proċedura kompetittiva jagħlaq fil-17:00 fil-130 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               6.
            
            
               Il-perjodu li fih wieħed jista' jibgħat l-offerti skont il-fajl tal-proċedura kompetittiva jagħlaq fil-17:00 fil-144 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               7.
            
            
               Il-kandidati ma għandhomx ikunu preżenti waqt il-proċedura kompetittiva.
            
         
               8.
            
            
               Il-prezz tal-fajl tal-proċedura kompetittiva għandu jiġi ffissat għal BGN 15 000. Il-fajl għandu jinxtara mill-Kamra 813 fil-bini tal-Ministeru tal-Ekonomija, l-Enerġija u t-Turiżmu li jinsab fi ul. Triaditsa 8, Sofia, BULGARIA, sad-data ta' skadenza indikata fil-punt nru 4.
            
         
               9.
            
            
               L-applikanti li jixtiequ jieħdu sehem fil-proċedura kompetittiva għandhom ikunu konformi mar-rekwiżiti tal-Artikolu 23(1) tal-Att dwar ir-Riżorsi Naturali ta’ Taħt l-Art.
            
         
               10.
            
            
               L-offerti tal-applikanti għandhom jiġu evalwati abbażi tal-programmi ta’ ħidma proposti, ir-riżorsi ddedikati għall-ħarsien ambjentali, il-bonusijiet, it-taħriġ u l-kapaċitajiet maniġerjali u finanzjarji, kif ipprovdut fil-fajl tal-proċedura kompetittiva.
            
         
               11.
            
            
               Id-depożitu għall-parteċipazzjoni fil-proċedura kompetittiva għandu jiġi ffissat għal BGN 20 000, li jkun pagabbli fil-perjodu ta' żmien speċifikat fil-punt 5 fil-kont bankarju tal-Ministeru għall-Ekonomija, l-Enerġija u t-Turiżmu li huwa indikat fil-fajl tas-proċedura kompetittiva.
            
         
               12.
            
            
               L-applikanti li ma jiġux aċċettati fil-proċedura kompetittiva għandhom jingħataw il-flus li jkunu ddepożitaw lura fi żmien 14-il jum minn meta jkunu ġew infurmati li ma ġewx aċċettati.
            
         
               13.
            
            
               Id-depożitu li jkun tefa' l-offerent li jintgħażel jingħata lura wara li jkun ġie ffirmat il-ftehim, u d-depożiti tal-offerenti l-oħra għandhom jingħataw lura fi żmien 14-il jum mill-pubblikazzjoni ta' din id-deċiżjoni għall-għoti tal-awtorizzazzjoni għat-tiftix u l-esplorazzjoni fil-Gazzetta tal-Istat tal-Kunsill tal-Ministri.
            
         
               14.
            
            
               L-applikazzjonijiet li jkunu se jipparteċipaw fil-proċedura kompetittiva u l-offerti skont il-proċedura kompetittiva għandhom jintbagħtu lill-Ministeru għall-Ekonomija, l-Enerġija u t-Turiżmu fl-indirizz ul. Triaditsa 8, Sofia, BULGARIA, bil-Bulgaru, skont ir-rekwiżiti tal-Artikolu 46 tal-Att dwar ir-Riżorsi Naturali ta' Taħt l-Art.
            
         
               15.
            
            
               L-offerti għandhom jissodisfaw ir-rekwiżiti u l-kundizzjonijiet speċifikati fil-fajl tal-proċedura kompetittiva.
            
         
               16.
            
            
               Il-proċedura kompetittiva għandha titwettaq f'każ li applikant wieħed biss jiġi aċċettat biex jieħu sehem fiha.
            
         
               17.
            
            
               Il-Ministeru għall-Ekonomija, l-Enerġija u t-Turiżmu huwa awtorizzat:
               
                           17.1.
                        
                        
                           jibgħat din id-Deċiżjoni biex tiġi ppubblikata f'Il-Ġurnal Uffiċjali tal-Unjoni Ewropea, fil-Gazzetta tal-Istat u fuq is-sit tal-internet tal-Kunsill tal-Ministri;
                        
                     
                           17.2.
                        
                        
                           jorganizza u jwettaq proċedura kompetittiva.
                        
                     
         
               18.
            
            
               L-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum mill-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
      
         
            Il-Prim Ministru
         
         Boyko BORISOV
      
      
         
            Is-Segretarju Ġenerali tal-Kunsill tal-Ministri
         
         Rosen ZHELYAZKOV
      
      
         
            Is-Segretarju Ġenerali tal-Ministeru għall-Ekonomija, l-Enerġija u t-Turiżmu
         
         Ivanka RAICHKOVA
      
      
         
            Id-Direttur
         
         
            Id-Direttorat tal-Affarijiet Legali
         
         
            Ministeru għall-Ekonomija, l-Enerġija u t-Turiżmu
         
         Veselin DRAGNEV
      
   
   
      ANNESS
      
         LISTA TA' KOORDINATI
      
      Sistema ta' koordinati WGS 84
      
                  Nru
               
               
                  Lonġitudni
               
               
                  Latitudni
               
            
                  1
               
               
                  27.000000
               
               
                  43.765300
               
            
                  2
               
               
                  28.000000
               
               
                  43.761200
               
            
                  3
               
               
                  28.000000
               
               
                  43.743499
               
            
                  4
               
               
                  27.969000
               
               
                  43.736500
               
            
                  5
               
               
                  28.002442
               
               
                  43.448378
               
            
                  6
               
               
                  28.000000
               
               
                  43.256597
               
            
                  7
               
               
                  27.601900
               
               
                  43.256600
               
            
                  8
               
               
                  27.601867
               
               
                  43.276767
               
            
                  9
               
               
                  27.159606
               
               
                  43.277669
               
            
                  10
               
               
                  27.159558
               
               
                  43.259661
               
            
                  11
               
               
                  27.011711
               
               
                  43.259581
               
            
                  12
               
               
                  27.011717
               
               
                  43.295597
               
            
                  Erja totali – S = 4 398 km2